JayJayThrowThrow/commonwealth-wiki-mix huggingface dataset:
തുഷാർ കപൂർ

ഒരു ഇന്ത്യൻ ചലച്ചിത്രനടനാണ് തുഷാർ കപൂർ(तुषार कपूर; ജനനം 20 നവംബർ 1976). പ്രശസ്ത ഹിന്ദി ചലച്ചിത്രനടൻ ജിതേന്ദ്ര കപൂറിൻറെയും, സിനിമ, സീരിയൽ നിർമ്മാതാവ് ശോഭ കപൂറിൻറെയും മകനാണ് തുഷാർ കപൂർ. തുഷാർ കപൂറിൻറെ സഹോദരിയുടെ പേര് എക്‌ത കപൂർ എന്നാണ്.
ജീവിതരേഖ

മുജ്ജെ കുച്ച് കെഹ്‌ന ഹെ (2001) എന്ന ഹിന്ദി ചിത്രത്തിലൂടെയാണ് തുഷാർ കപൂർ ചലച്ചിത്ര രംഗത്തേക്ക് കടക്കുന്നത്. ഈ ചിത്രത്തിൽ തുഷാറിൻറെ നായികയായി അഭിനയിച്ചത് കരീന കപൂർ ആയിരുന്നു. ഈ സിനിമയിൽ മികച്ച പുതുമുഖ നടനുള്ള ഫിലിംഫെയർ അവാർഡ് തുഷാറിന് ലഭിക്കുകയുണ്ടായി. ഗയാബ്, കാക്കി, എന്നീ വിജയ ചിത്രങ്ങൾ തുഷാർ കപൂറിനെ ജനങ്ങൾ ശ്രദ്ധിക്കാൻ തുടങ്ങിയ ചിത്രങ്ങളിൽ ചിലതാണ്. തുടർന്നും ഇദ്ദേഹം ധാരാളം സിനിമകളിൽ അഭിനയിച്ചു.
അവാർഡുകൾ

*2001 - മികച്ച പുതുമുഖ നടനുള്ള ഫിലിംഫെയർ അവാർഡ്
അഭിനയിച്ച സിനിമകൾ

*2001 മുജ്ജെ കുച്ച് കെഹ്‌ന ഹെ
*2002 ക്യാ ദിൽ നെ കഹാ
*2002 ജീന സിർഫ് മേരെ ലിയെ
*2003 കുച്ച് തൊ ഹെ
*2003 യെഹ് ദിൽ
*2004 കാക്കീ
*2004 ഗയാബ്
*2004 ശർത്
*2004 ഇൻസാൻ
*2005 ക്യാ കൂൾ ഹെ ഹം
*2006 ഗോൽമാൽ
*2007 ഗുഡ് ബോയ് ബാഡ് ബോയ്
*2007 ക്യാ ലവ് സ്റ്റോറി ഹെ
*2007 ഷൂട്ട് ഔട്ട് ലോഖണ്ട്‌വാല
*2007 അഗർ
*2007 ധോൾ
*2008 വൺ ടു ത്രീ
*2008 ഓം ശാന്തി ഓം (അതിഥി)
*2008 ഗോൽമാൽ റിട്ടേൺസ്
അവലംബം
പുറത്തേക്കുള്ള കണ്ണികൾ

*

വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നവംബർ 20-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
കരീന കപൂർ

പ്രശസ്തയായ ഹിന്ദി ചലച്ചിത്ര നടിയാണ് കരീന കപൂർ (ഹിന്ദി: करीना कपूर; ജനനം സെപ്റ്റംബർ 21, 1980) വിളിപ്പേര് ബേബൊ. ഹിന്ദി ചലച്ചിത്ര ലോകത്ത് പ്രശസ്തമായ കപൂർ കുടുംബത്തിൽ ജനിച്ച കരീനയുടെ ആദ്യ ചിത്രം റെഫ്യൂജീയാണ് (2000). ഈ ചിത്രത്തിൽ മികച്ച പുതുമുഖ നടിക്കുള്ള ഫിലിംഫെയർ അവാർഡ് കരീനയ്ക്ക് ലഭിക്കുകയുണ്ടായി.
ജീവിത രേഖ

ആദ്യകാല ജീവിതവും കുടുംബവും

മുബൈയിലെ പഞ്ചാബ് സ്വദേശമായ കപൂർ കുടുബത്തിൽ രൺധീർ കപൂറിന്റെയും, ബബിതയുടെയും (മുമ്പ്, ശിവ്ദസാനി) ഇളയ മകളായി 1980 സെപ്റ്റംബർ 21 നാണ് കരീന ജനിച്ചത്. മൂത്ത സഹോദരി കരിഷ്മയും ഒരു നടിയാണ്. നടനും ചലച്ചിത്ര നിർമ്മാതാവുമായിരുന്ന രാജ് കപൂർ കരീനയുടെ പിതാമഹനാണ്. മാതാവ് വഴി നടൻ ഹരി ശിവദാസാനിയുടെ കൊച്ചുമകളായ കരീന, നടൻ റിഷി കപൂറിന്റെ സഹോദര പുത്രിയാണ്. പിതാവിന്റെ പരമ്പരയിൽ പഞ്ചാബി വംശജയായ അവർ, മാതാവിൻറെ ഭാഗത്തുനിന്ന് സിന്ധിയും ബ്രിട്ടീഷ് വംശജയുമാണ്. കരീനയുടെ അഭിപ്രായത്തിൽ തന്റെ ആദ്യ നാമം വന്നത് അന്ന കരിനീന എന്ന പുസ്തകത്തിന്റെ പേരുമായി ബന്ധപ്പെട്ടാണ്.
ചലച്ചിത്ര ജീവിതം

കരീന ആദ്യമായി അഭിനയിച്ച ചിത്രം 2000-ൽ ജെ.പി. ദത്തയുടെ സംവിധാനത്തിൽ പുറത്തിറങ്ങിയ റെഫ്യൂജി ആണ്. ഇതിൽ കരീനയും അഭിഷേക് ബച്ചനും അഭിനയ രംഗത്ത് അരങ്ങേറ്റം കുറിച്ചെങ്കിലും ചിത്രം വിജയമായിരുന്നില്ല. കരീനയുടെ ആദ്യ വിജയ ചിത്രം തുഷാർ കപൂർ നായകനായി അഭിനയിച്ച മുജേ കുച്ച് കഹനാ ഹൈ യാണ്. പിന്നീട് അഭിനയിച്ച കഭി ഖുശ്ശി കഭി ഖം എന്ന ചിത്രത്തിലെ കഥാപാത്രം കരീനയ്ക്ക് ധാരാളം ജനശ്രദ്ധ നേടി കൊടുത്തു. ഈ ചിത്രവും നല്ല വിജയം കൈവരിച്ചിരുന്നു. തുടർന്ന് കരീന അഭിനയിച്ച കുറച്ച് സിനിമകൾ വേണ്ടത്ര ശ്രദ്ധിക്കപ്പെട്ടില്ല. പിന്നീട് ഒരു ഇടവേളക്ക് ശേഷം കരീന അഭിനയിച്ച ചമേലി (2004) എന്ന ചിത്രം വേണ്ടത്ര ശ്രദ്ധിക്കപ്പെട്ടില്ല. എങ്കിലും കരീനയുടെ കഥാപാത്രം വളരെയേറെ ശ്രദ്ധിക്കപ്പെട്ടു. ഇതിൽ ഒരു ലൈംഗിക തൊഴിലാളിയുടെ വേഷമായിരുന്നു കരീനയ്ക്ക്. ഈ ചിത്രത്തിലൂടെ മികച്ച അഭിനയത്തിനുള്ള പ്രത്യേക ഫിലിംഫെയർ പുരസ്കാരം ലഭിക്കുകയുണ്ടായി. ഈ ചിത്രം കരീനയുടെ സിനിമാ ജീവിതത്തിലെ ഒരു വഴിത്തിരിവായിരുന്നു.
അഭിനയിച്ച സിനിമകൾ

* 2000 റെഫ്യൂജീ
* 2001 മുച്ഛേ കുച്ച് കഹ്ന ഹെ
* 2001 യാദേം
* 2001 അജ്നബി
* 2001 അശോക
* 2001 കഭി ഖുശി കഭി ഖം
* 2002 മുഛ്സെ ദോസ്തി കരോഗെ
* 2002 ജീന സിർഫ് മേരെലിയെ
* 2003 തലാഷ്
* 2003 ഖുഷി
* 2003 മേം പ്രേം കി ദിവാനി ഹും
* 2003 എൽ ഒ സി കാർഗിൽ
* 2004 ചമേലി
* 2004 യുവ
* 2004 ദേവ്
* 2004 ഫിഡ
* 2004 അയ്ത്രാസ്സ്
* 2004 ഹൽചൽ
* 2005 ബീവാഫ
* 2005 ക്യോംകി
* 2005 ദോസ്തി
* 2006 36 ചൈന ടൌൺ
* 2006 ചുപ് ചുപ് കേ
* 2006 ഓംകാര
* 2006 ഡോൺ
* 2007 ക്യാ ലവ് സ്റ്റോറി ഹെ
* 2007 ജബ് വി മെറ്റ്
* 2008 ഹല്ല ബോൽ (അതിഥി)
* 2008 തഷൻ
* 2012 ഏജന്റ് വിനോദ്
അവലംബം
പുറത്തേക്കുള്ള കണ്ണികൾ

*


വർഗ്ഗം:1980-ൽ ജനിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച അഭിനയത്തിനുള്ള ഫിലിം ക്രിട്ടിക്സ് അവാർഡ് ലഭിച്ചവർ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:കപൂർ കുടുംബം
നേഹ ധൂപിയ

ഇന്ത്യൻ ചലച്ചിത്രനടിയും, മോഡലും, 2002-ലെ ഫെമിന മിസ് ഇന്ത്യ ജേതാവുമാണ് നേഹ ധൂപിയ . (, ജനനം ഓഗസ്റ്റ് 27, 1980)
ജീവിതരേഖ

ഇന്ത്യൻ നേവി കമാൻഡറായിരുന്ന പ്രദീപ് സിംഗ് ധൂപിയയുടെയും, മൻപിന്ദറിൻറെയും(അമ്മ) മകളായി കൊച്ചിയിൽ ജനിച്ചു. നേഹയുടെ സഹോദരൻറെ പേര് ഹർദീപ് എന്നാണ്. നേവൽ പബ്ലിക് സ്കൂളിൽ പഠനമാരംഭിച്ച നേഹ ന്യൂ ഡൽഹിയിലെ ധൌല ക്വാനിലുള്ള ആർമ്മി പബ്ലിക് സ്കൂളിലും പഠിച്ചിട്ടുണ്ട്. ജീസസ് ആൻഡ് മേരി കോളേജ് ന്യൂഡെൽഹിയിൽ നിന്ന് ബിരുദം നേടിയ നേഹ തൻറെ കലാജീവിതം ആരംഭിക്കുന്നത് രാജധാനി എന്ന ടെലി സീരിയലിലൂടെയാണ് അന്ന് നേഹയ്ക്ക് 19 വയസ്സായിരുന്നു പ്രായം.

2002ലെ മിസ്സ് ഇന്ത്യ യൂണിവേഴ്സ് കിരീടം അണിഞ്ഞ നേഹ ധൂപിയ 2002ലെ തന്നെ മിസ്സ് യൂണിവേഴ്സ് മത്സരത്തിലെ അവസാന പത്ത് മത്സരാർത്ഥികളിൽ ഒരാളായിരുന്നു.

നേഹയുടെ ആദ്യ ഹിന്ദി ചലച്ചിത്രം 2003ൽ പുറത്തിറങ്ങിയ കയാമത് ആണ്. പിന്നീട് പുറത്തിറങ്ങിയ ജൂലി, ശീഷ, ക്യാ കൂൾ ഹെ ഹം, ഷൂട്ട് ഔട്ട് ലോഖണ്ട്‌വാല, ദസ് കഹാനിയാം എന്നി ചിത്രങ്ങൾ നേഹ ധൂപിയയുടെ ശ്രദ്ധിക്കപ്പെട്ട ചിത്രങ്ങളിൽ ചിലതാണ്.
അഭിനയിച്ച സിനിമകൾ

*1994 മിന്നാരം
*1997 പ്യാർ കിയ തൊ ഡർനാ ക്യാ
*2000 നട്ടു ഒഡരു
*2003 നിന്നെ ഇഷ്ട പഡ്ഡനു (തെലുഗു)
*2003 കയാമത്
*2003 മിസ്സ് ഇന്ത്യ
*2004 ജൂലി
*2004 രക്ത്
*2005 സിസ്കിയാം
*2005 ശീഷ (ഡബിൾ റോൾ)
*2005 ക്യാ കൂൾ ഹെ ഹം
*2005 ഗരം മസാല
*2006 ഫൈറ്റ് ക്ലബ്
*2006 തീസരി ആംഗ്
*2006 ചുപ് ചുപ് കെ
*2006 ഉത്താൻ
*2007 ഡെൽഹി ഹൈറ്റ്സ്
*2007 ഏക് ചാലിസ് കി ലാസ്റ്റ് ലോകൽ
*2007 ഷൂട്ട് ഔട്ട് ലോകണ്ട്‌വാല
*2007 ദസ് കഹാനിയാം
*2008 മിത്യ
*2008 രാം രാം ക്യാ ഹെ ഡ്രാമ
*2008 സിംഗ് ഈസ് കിംഗ്
പുറത്തേക്കുള്ള കണ്ണികൾ

*

വർഗ്ഗം:1980-ൽ ജനിച്ചവർ
വർഗ്ഗം:ഓഗസ്റ്റ് 27-ന് ജനിച്ചവർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:ഹിന്ദി ചലച്ചിത്രനടിമാർ
മകൗ

ചൈനയിലെ രണ്ട് പ്രത്യേക ഭരണമേഖലകളിൽ ഒന്നാണ് മകൗ (ചൈനീസ് 澳門) ( /məˈkaʊ/). ഹോങ്കോങ് ആണ് മറ്റേത്. പേൾ നദീതടത്തിന്റെ പടിഞ്ഞാറൻ ഭാഗത്താണ് മഹൗ സ്ഥിതി ചെയ്യുന്നത്. വടക്ക് ഗുവാങ്ഡൊങ് പ്രവിശ്യയും കിഴക്കും തെക്കും തെക്കൻ ചൈന കടലുമാണ് ഇതിന്റെ അതിരുകൾ. കാന്റൺ നദി ദക്ഷിണചൈനാസമുദ്രത്തിൽ പതിക്കുന്നതിനു സമീപമാണിത്.

പതിനാറാം ശതകം മുതൽ ഒരു പോർച്ചുഗീസ് അധീനപ്രദേശം ആയിരുന്നു ഇത്.1990 ലെ ഭരണഘടനപ്രകാരം രാഷ്ട്രീയ സ്വയംഭരണം ലഭിച്ചു.

ഈ പ്രദേശത്തിന്റെ സാമ്പത്തികാവസ്ഥ പ്രധാനമായും ചൂതാട്ടത്തിലും ടൂറിസത്തിലും ഊന്നിയുള്ളതാണ്. വാണിജ്യ ഉത്പാദന കേന്ദ്രങ്ങളുമുണ്ട്. തുണിത്തരങ്ങൾ, ഇലക്ക്ട്രോണിക്സ്, കളിപ്പാട്ടം എന്നിവയുടെ മികച്ച വ്യവസായങ്ങൾ ഇവിടെയുണ്ട്. വിനോദസഞ്ചാരത്തിലും മുന്നിട്ട് നിൽക്കുന്നു. അനേകം ഹോട്ടലുകൾ, റിസോർട്ടുകൾ, സ്റ്റേഡിയങ്ങൾ, റെസ്റ്റൊറാന്റുകൾ, ചൂതാട്ടകേന്ദ്രങ്ങൾ എന്നിവ ഈ നഗരത്തിൽ പ്രവർത്തിക്കുന്നു.
അവലംബം


----
*


വർഗ്ഗം:ചൈനയിലെ നഗരങ്ങൾ
വർഗ്ഗം:ചൈനയിലെ പ്രത്യേകഭരണപ്രദേശങ്ങൾ
അഭിരാമി

തെക്കേ ഇന്ത്യയിലെ ഒരു പ്രമുഖ ചലച്ചിത്രനടിയാണ് അഭിരാമി. മലയാളം. തമിഴ്, തെലുങ്ക് , കന്നട എന്നീ ഭാഷാച്ചിത്രങ്ങളിൽ അഭിരാമി അഭിനയിച്ചിട്ടുണ്ട്. ഒരു ടെലിവിഷൻ അവതാരകയായി ഏഷ്യാനെറ്റ് ചാനലിലെ ടോപ് ടെൻ എന്ന പരിപാടിയിലൂടെയാണ് വെള്ളിത്തിരയിലേക്ക് അഭിരാമി കടന്നു വന്നത്. 1999 ൽ ഇറങ്ങിയ മലയാളചലച്ചിത്രമായ പത്രം എന്ന ചിത്രത്തിൽ ഒരു ചെറിയ വേഷം ചെയ്തു. പിന്നീട് മില്ലേനിയം സ്റ്റാർസ് ഞങ്ങൾ സന്തുഷ്ടരാണ് , ശ്രദ്ധ എന്നീ ചിത്രങ്ങളിലും അഭിനയിച്ചു.

മലയാളചലച്ചിത്രത്തിലെ പ്രമുഖ നടന്മാരായ മോഹൻലാൽ, സുരേഷ് ഗോപി, ജയറാം എന്നിവരോടൊപ്പം അഭിരാമി അഭിനയിച്ചിട്ടുണ്ട്. മലയാളത്തിനു ശേഷം തമിഴിലും അഭിരാമി അഭിനയിച്ചു. മമ്മൂട്ടി, പ്രഭു, ശരത് കുമാർ, അർജ്ജുൻ, എന്നീ പ്രമുഖ നടന്മാരുടെ കൂടെയും തമിഴിൽ അഭിരാമി അഭിനയിച്ചിട്ടുണ്ട്. ആദ്യത്തെ തമിഴ് ചിത്രം വാ‍നവിൽ ആയിരുന്നു. തന്റെ അഭിനയ ജീവിതത്തിലെ ഒരു പ്രധാന സിനിമയായ വീരുമാണ്ടിയിൽ പ്രമുഖ നടൻ കമലഹാസന്റെ കൂടെ അഭിരാമി അഭിനയിച്ചു.
2004 ൽ ഇറങ്ങിയ തെലുഗു ചിത്രമായ രക്ത കണ്ണിര് വളരെ ശ്രദ്ധേയമായി.

ചലച്ചിത്രജീവിതം തുടങ്ങുന്നതിനു മുമ്പ് അഭിരാമി കഥാപുരുഷൻ എന്ന മലയാളം ടെലിവിഷൻ സീരിയലിലും അഭിനയിച്ചുണ്ട്. ഇതിന്റെ സംവിധാനം ശ്രീ കുമാരൻ തമ്പി ആയിരുന്നു.
സ്വകാര്യ ജീവിതം

അഭിരാമി ജനിച്ചത് 26 ജൂലൈ, 1981 നാണ്. മാതാപിതാക്കൾ എസ്. ഗോപികുമാർ, പുഷ്പ ഗോപികുമാർ എന്നിവരാണ്. ജനനം തമിഴ് നാടിലയിരുന്നു. പക്ഷേ വളർന്നതും പഠിച്ചതും എല്ലാം തിരുവനന്തപുരത്തായിരുന്നു. തമിഴ് , മലയാളം എന്നീ ഭാഷകൾ അഭിരാമിക്ക് നല്ല വശമാണ്. സ്കൂൾ ജീവിതം ക്രൈസ്റ്റ് നഗർ ഇംഗ്ലീഷ് സ്കൂളിലും, കോളേജ് ജീവിതം മാർ ഇവാനിയോസ് കോളേജിലുമാണ് കഴിഞ്ഞത്.
അഭിനയിച്ച സിനിമകൾ

തെലുഗു

* ചെപ്പാവേ ചിരുങ്ങലി (2004)
* രക്ത കണ്ണീര് (2004)
തമിഴ്

* വിരുമാണ്ടി (2004)
* മിഡ്ഡിൽ ക്ലാസ് മാധവൻ (2001)..
* വാനവിൽ (2001) ...
* ചാർലി ചാപ്ലിൻ
* കാർമേഘം
* സമസ്ഥാനം
* സമുന്തിരം
മലയാളം

* മേഘസന്ദേശം *
* മേലേ വാര്യത്തെ മാലാഖക്കുട്ടികൾ (2001) ...
* ശ്രദ്ധ (2000) ....
* ഞങ്ങൾ സന്തുഷ്ടരാണ് (2000)
* മിലേനിയം സ്റ്റാർസ് (2000)
* പത്രം (1999)
അവലംബം

വർഗ്ഗം:1981-ൽ ജനിച്ചവർ
വർഗ്ഗം:ജൂലൈ 26-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
അധ്യയൻ സുമൻ

ഹിന്ദി ചലച്ചിത്രത്തിലെ ഒരു പുതിയ നടനാണ് അദ്ധ്യയൻ സുമൻ.
ജീവചരിത്രം

ഹിന്ദിയിലെ തന്നെ പ്രമുഖ നടനും ഹാസ്യകൃത്തുമായ ശേഖർ സുമന്റെ മകനാണ് അദ്ധ്യയൻ. ആദ്യ ചിത്രം 2008 ൽ ഇറങ്ങിയ ഹാൽ ഏ ദിൽ എന്ന ചിത്രമായിരുന്നു. ഈ ചിത്രത്തിലെ അഭിനയത്തിന് മികച്ച വിമർശന അവാർഡും ലഭിച്ചു.

ഇപ്പോൾ രാസ് -2 എന്ന സിനിമയിൽ അഭിനയിച്ചു കൊണ്ടിരിക്കുന്നു. ഇതിൽ കൂടെ അഭിനയിക്കുന്നത് ഇമ്രാൻ ഹാഷ്മി, കംഗന റനോട്ട്, സോനാൽ ചൌഹാൻ എന്നിവർ കൂടെ അഭിനയിക്കുന്നു.
സിനിമകൾ

നടൻ
അവലംബം
പുറത്തേക്കുള്ള കണ്ണികൾ

*


വർഗ്ഗം:1988-ൽ ജനിച്ചവർ
വർഗ്ഗം:ജനുവരി 13-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
ആദിത്യ ശ്രീവാസ്തവ

ഇന്ത്യയിലെ ഒരു പ്രമുഖ നടനും ടെലിവിഷൻ നടനുമാണ് ആദിത്യ ശ്രീവാസ്തവ (ജനനം: ജൂലൈ 21) . സത്യ , ബ്ലാക് ഫ്രൈഡേ എന്നീ ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തിട്ടുണ്ട്. സോണി ടെലിവിഷനിൽ സം‌പ്രേഷണം ചെയ്യുന്ന സി. ഐ.ഡി എന്ന പരമ്പരയിൽ അഭിജീത് എന്ന ഇൻസ്പെക്ടറുടെ പ്രധാന വേഷം ചെയ്യുന്നു.
അഭിനയ ജീവിതം

തന്റെ മുംബൈയിലേക്ക് വരവിനുശേഷം ഒരു സിനിമയിൽ അവസരം ലഭിച്ചത് ബാൻഡിറ്റ് ക്യൂൻ എന്ന ചിത്രത്തിലാണ്. 1999 ലാണ് സി.ഐ.ഡി എന്ന പരമ്പരയിൽ അഭിനയിക്കാൻ അവസരം ലഭിക്കുന്നത്. ഈ പരമ്പര പിന്നീട് ജനശ്രദ്ധ പിടിച്ചു പറ്റുകയും ശിവാജി സതം, ദയാനന്ദ് ഷെട്ടി എന്നിവരോടൊപ്പം ഈ പരമ്പരയിലെ മൂന്ന് സി.ഐ.ഡികളിൽ ഒരാളായി ആദിത്യയും ജനശ്രദ്ധ പിടിച്ചു പറ്റി.
സിനിമകൾ

* ബാൻ‌ഡിറ്റ് ക്യൂൻ (1995)
* സംശോധൻ (1996)
* സി.ഐ.ഡി (ടെലിവിഷൻ പരമ്പര) (1997-ഇതുവരെ)
* ഹസാർ ചൌരാസി കി മാ (1998)
* സത്യ (1998)
* ദിൽ സേ (1998)
* സാത്തിയ (2002)
* മാതൃഭൂമി (2003)
* പാഞ്ച് (2003)
* മുദ്ദ (2003)
* ഏക് ഹസീന തി (2003)
* ബ്ലാക് ഫ്രൈഡേ (2004)
* ലക്ഷ്യ (2004)
* ദംശ് (2005)
പുറത്തേക്കുള്ള കണ്ണികൾ

വർഗ്ഗം:1968-ൽ ജനിച്ചവർ
വർഗ്ഗം:ജൂലൈ 21-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
അതുൽ അഗ്നിഹോത്രി

1ഹിന്ദി ചലച്ചിത്രലോകത്തെ ഒരു നടനാണ് അതുൽ അഗ്നിഹോത്രി (). ജനനം: 1970 ലാണ്
സിനിമ ജീ‍വിതം

1983 ൽ ഒരു ബാലതാരമായിട്ടാണ് അതുൽ സിനിമയിലേക്ക് വരുന്നത്. പസന്ത് അപ്നി അപ്നി എന്ന ചിത്രത്തിലൂടെ ബാലതാരമായി അഭിനയിച്ച അതുൽ പിന്നീട് 1993 ൽ മഹേഷ് ഭട്ട് സംവിധാനം ചെയ്ത സർ എന്ന സിനിമയിൽ പ്രധാന വേഷം ചെയ്തു. 1990 കളിൽ ഒരു പാട് സിനിമകളിൽ അഭിനയിച്ചു. ഇതിൽ ശ്രദ്ധേയമാ‍യ ചില ചിത്രങ്ങൾ ക്രാന്തിവീർ (1994), ആതിഷ് (1994) ഹം തുമാരെ ഹേ സനം (2002) എന്നിവയാണ്. 2004 ൽ സൽമാൻ ഖാൻ, പ്രീതി സിന്റ എന്നിവരെ അഭിനേതാക്കളായി ദിൽ നേ ജിസേ അപ്നാ കഹാ എന്ന ചിത്രം സംവിധാനം ചെയ്തു. 2007 ൽ തന്റെ രണ്ടാമത്തെ ചിത്രം ഹലോ എന്ന ചിത്രം സംവിധാനം ചെയ്തു. സൊഹേൽ ഖാൻ, ഇഷ ഗോപികർ , ശർമൻ ജോഷി എന്നിവരായിരുന്നു ഈ ചിത്രത്തിൽ പ്രധാന അഭിനേതാക്കൾ. ഇത് 2008 ൽ പുറത്തിറങ്ങുമെന്ന് പ്രതീക്ഷിക്കുന്നു.
സ്വകാര്യ ജീവിതം

ഹിന്ദി ചലച്ചിത്രവേദിയിലെ പ്രമുഖ നടനായ സൽമാൻ ഖാന്റെ സഹോദരിയായ അൽ‌വീരയെയാണ് അതുൽ വിവാഹം ചെയ്തിരിക്കുന്നത്. അദ്ദേഹത്തിന്റെ ബന്ധുസഹോദരിയുമാ‍യ രതി അഗ്നിഹോത്രിയും ഹിന്ദിയിലെ ഒരു പ്രമുഖ നടിയാണ്.
ചിത്രങ്ങൾ

അഭിനയിച്ചത്

* ജാനി ദുശമൻ (2002)
* ഹം തുമാരേ ഹേ സനം (May 24, 2002)
* ഹോതെ ഹോതെ പ്യാർ ഹോ ഗയ (July 2, 1999)
* യേ ആശിക്കി മേരി (January 16, 1998)
* കോട്ടെ സിക്കെ (1998)
* ചാച്ചി 420 (December 19, 1997)
* ജീവൻ യുദ്ധ് (March 4, 1997)
* യശ്വന്ത് (February 7, 1997)
* ബംബൈ കാ ബാബു (March 22, 1996)
* വീർഗതി (September 29, 1995)
* ഗുണേകാർ (January 6, 1995)
* നാരാസ് (August 19, 1994)
* ക്രാന്തിവീർ (July 22, 1994)
* ആതിഷ് (June 17, 1994)
* സർ (July 9, 1993)
* പസന്ത് അപ്നി അപ്നി (1983)
സംവിധാനം ചെയ്തത്

* ഹലോ (2008) (production)
* ദിൽ നേ ജിസേ അപ്ന കഹാ (September 10, 2004) (Released)
തിരക്കഥ എഴുതിയത്

* ദിൽ നേ ജിസേ അപ്ന കഹാ (September 10, 2004) (Released)
* രോധ്ഷൻ 2008
നിർമ്മാണം

* ഹലോ (2007) (To Go On Floor)

വർഗ്ഗം:1970-ൽ ജനിച്ചവർ
വർഗ്ഗം:ജൂൺ 24-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്ര തിരക്കഥാകൃത്തുക്കൾ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
അർഷാദ് വർഷി

ഒരു ഇന്ത്യൻ ചലച്ചിത്രനടനാണ് അർഷാദ് വർഷി (ജനനം: ഏപ്രിൽ 19, 1968) തൻറെ തനതായ ശൈലിയിൽ ഹിന്ദി ചലച്ചിത്ര മേഖലയിൽ വ്യക്തിമുദ്ര പതിപ്പിച്ച നടനാണ് അർഷാദ് വർഷി. മുന്നാഭായി എം.ബി.ബി.എസ്., ലഗേ രഹോ മുന്നാഭായി എന്നീ ചിത്രങ്ങളിലെ സർക്യൂട്ട് എന്ന കഥാപാത്രം ഒരു ഹാസ്യതാരം എന്ന നിലയിൽ അർഷാദ് വർഷിയെ വളരെയേറെ ശ്രദ്ധേയനാക്കി.
ജീവിതരേഖ

സിനിമയിൽ

അമിതാബ് ബച്ചന്റെ പ്രഥമ നിർമ്മാണ സംരംഭമായ തേരെ മേരെ സപ്നെ (1996) എന്ന ചിത്രത്തിലാണ് അർഷാദ് വർഷി ആദ്യമായി അഭിനയിക്കുന്നത്. തുടർന്നും ചിത്രങ്ങളിൽ അഭിനയിച്ചുവെങ്കിലും 2003 വരെ അർഷാദ് വർഷിയുടെ ചിത്രങ്ങൾ മിക്കതും വിജയിക്കാതെ പോയി. പിന്നീട് 2003 ൽ പുറത്തിറങ്ങിയ മുന്നാഭായി എം.ബി.ബി.എസ്. എന്ന ചിത്രം വമ്പൻ വിജയമാവുകയും അർഷാദ് വർഷി അവതരിപ്പിച്ച സർക്യൂട്ട് എന്ന കഥാപാത്രം ശ്രദ്ധിക്കപ്പെടുകയും ചെയ്തു. ഈ ചിത്രം അർഷാദ് വർഷിക്ക് ഒരു വഴിത്തിരിവായി. തുടർന്ന് അർഷാദ് വർഷി അഭിനയിച്ച ചിത്രങ്ങൾ ഭൂരിഭാഗവും വിജയമായിരുന്നു. മേനെ പ്യാര് ക്യോം കിയ (2005), സലാം നമസ്തെ (2005), ഗോൽമാൽ (2006), ലഗേ രഹോ മുന്നാഭായി (2006) തുടങ്ങിയ ചിത്രങ്ങൾ ഇതിൽ ചിലതാണ്. സോണി ചാനലിലെ ബിഗ് ബോസ്സ് എന്ന ഒരു റിയാലിറ്റി ഷോയിൽ അവതാരകനായും അർഷാദ് വർഷി പ്രവർത്തിച്ചിട്ടുണ്ട്.
കുടുംബം

അനാഥനായിരുന്ന അർഷാദ് വർഷി വിവാഹം കഴിക്കുന്നത് ഫെബ്രുവരി 14, 1999ലാണ് വധു മരിയ ഗോരെട്ടി. ഓഗസ്റ്റ് 10, 2004ൽ അദ്ദേഹത്തിന് ഒരു മകൻ ജനിച്ചു പേര് സ്സീകെ വർഷി. മെയ് 2 2007ന് ഒരു മകൾകൂടി ജനിക്കുകയുണ്ടായി പേര് സ്സെനി സ്സൊയി വർഷി.
അവാർഡുകൾ

* 2007 മികച്ച ഹാസ്യതാരത്തിനുള്ള ഫിലിംഫെയർ അവാർഡ് (ലഗേ രഹോ മുന്നാഭായി)
* 2007 മികച്ച ഹാസ്യതാരത്തിനുള്ള ZEE സിനി അവാർഡ് (ലഗേ രഹോ മുന്നാഭായി)
* 2005 മികച്ച ഹാസ്യതാരത്തിനുള്ള GIFA അവാർഡ് (ഹൽചല്)
* 2004 മികച്ച ഹാസ്യതാരത്തിനുള്ള ZEE സിനി അവാർഡ് (മുന്നാഭായി എം.ബി.ബി.എസ്.)
ഗായകൻ എന്ന നിലയിൽ

*അർഷാദ് വർഷി മൂന്ന് ചിത്രങ്ങളിൽ പാടിയിട്ടുണ്ട് അവ താഴെ കൊടുക്കുന്നു.
* 1996 – തേരെ മേരെ സപ്നെ
* 2004 - മുന്നാഭായി എം.ബി.ബി.എസ്.
* 2006 - ലഗേ രഹോ മുന്നാഭായി
അവലംബം
പുറത്തേക്കുള്ള കണ്ണികൾ

*


വർഗ്ഗം:1968-ൽ ജനിച്ചവർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
ലാത്വിയ

ബാൾട്ടിക്ക് രാജ്യങ്ങളിൽ ഉൾപ്പെടുന്ന വടക്കൻ യൂറോപ്പിലെ ഒരു രാജ്യമാണ് ലാത്‌വിയ (ഔദ്യോഗികമായി റിപ്പബ്ലിക് ഓഫ് ലാത്‌വിയ). വടക്ക് എസ്റ്റോണിയ(343 km), തെക്ക് ലിത്വാനിയ (588 km), കിഴക്ക് ബെലാറസ് (141 km) റഷ്യൻ ഫെഡറേഷൻ (276 km) എന്നിവയാണ് ഇതിന്റെ അതിർത്തികൾ. പടിഞ്ഞാറു വശത്തെ ബാൾട്ടിക് കടലിന്റെ മറുകരയിൽ സ്വീഡൻ സ്ഥിതി ചെയ്യുന്നു. 64,589 ചതുരശ്ര കിലോമീറ്റർ ആണ് ഇതിന്റെ വിസ്തീർണം. ഡിസംബർ 2023 വരെയുള്ള കണക്കുകളനുസരിച്ച് 1,872,000 ആണ് ജനസംഖ്യ. രാജ്യത്തെ 43 ജില്ലകളായി (ഡിസ്ട്രിക്ട്) വിഭാഗിച്ചിരിക്കുന്നു. റിഗ ആണ് തലസ്ഥാനവും ഏറ്റവും വലിയ നഗരവും.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:ലാത്‌വിയ
റിതേഷ് ദേശ്‌മുഖ്

ഒരു ‌ഇന്ത്യൻ ചലച്ചിത്രനടനാണ് റിതേഷ് ദേശ്മുഖ് മഹാരാഷ്ട്ര മുഖ്യമന്ത്രിയായ വിലാസ് റാവു ദേശ്മുഖിൻറെ മകനാണ് റിതേഷ് ദേശ്മുഖ്. മഹാരാഷ്ട്രയിലെ മറാത്‌വാല പട്ടണത്തിലെ ലതുറിൽ 1978 ഡിസംബർ 17ന് ജനിച്ചു.
ജീവിതരേഖ

ജി ഡി സോമാനി ഹൈ സ്കൂളിലും, മുംബൈയിലെ കമല രഹേജ സ്കൂൾ ഓഫ് ആർകിടെക്ചറിലുമായി പഠനം പൂർത്തിയാക്കിയ റിതേഷ് ആദ്യമായി അഭിനയിക്കുന്നത് 2003ൽ പുറത്തിറങ്ങിയ തുജെ മേരി കസംഎന്ന ഹിന്ദി ചിത്രത്തിലാണ്. റിതേഷ് കൂടുതലും അഭിനയിച്ചത് ഹാസ്യത്തിന് പ്രാധാന്യം ഉള്ള കഥാപാത്രങ്ങളാണ്. 2004ൽ പുറത്തിറങ്ങിയ മസ്തി എന്ന ചിത്രത്തിലൂടെയാണ് ഒരു നടൻ എന്ന നിലയിൽ ഏറെ ശ്രദ്ധ നേടാനായത്. ക്യ കൂൾ ഹെ ഹം, മാലാമാൽ വീക്‌ലി, അപ്ന സപ്ന മണി മണി, ഹെ ബേബി, ധമാൽ തുടങ്ങിയ ചിത്രങ്ങൾ ഇദ്ദേഹത്തിൻറെ വിജയചിത്രങ്ങളിൽ ചിലതാണ്.
അവാർഡുകൾ

* 2005: മികച്ച ഹാസ്യനടനുള്ള Star Screen അവാർഡ് - മസ്തി
* 2005: മികച്ച ഹാസ്യനടനുള്ള Zee Cine അവാർഡ് - മസ്തി
* 2006: മികച്ച ഹാസ്യനടനുള്ള Zee Cine അവാർഡ് - ബ്ലഫ്മാസ്റ്റർ
* 2006: മികച്ച സഹനടനുള്ള Stardust അവാർഡ്
* 2008: Zee സിനിമയുടെ എൻറർടൈനർ ഓഫ് ദി ഇയർ അവാർഡ്
അവലംബം

* http://www.rediff.com/movies/2007/jul/12ritesh.htm
* http://www.rediff.com/movies/2007/nov/09ritesh.htm
പുറത്തേക്കുള്ള കണ്ണികൾ

* റിതേഷ് ദേശ്മുഖ് ഇൻറർനെറ്റ് മൂവി ഡാറ്റാബേസ്

വർഗ്ഗം:1978-ൽ ജനിച്ചവർ
വർഗ്ഗം:ഡിസംബർ 17-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
ലിത്വാനിയ

ബാൾട്ടിക്ക് രാജ്യങ്ങളിൽ ഉൾപ്പെടുന്ന വടക്കൻ യൂറോപ്പിലെ ഒരു രാജ്യമാണ് ലിത്വാനിയ (ഔദ്യോഗികമായി റിപ്പബ്ലിക് ഓഫ് ലിത്വാനിയ).(; ) ബാൾട്ടിക് കടലിന്റെ തെക്ക് കിഴക്കൻ തീരത്താണ് ഈ രാജ്യം സ്ഥിതി ചെയ്യുന്നത്. വടക്ക് ലാത്വിയ, തെക്ക് കിഴക്ക് ബെലാറസ്, പോളണ്ട്, തെക്ക് പടിഞ്ഞാറ് റഷ്യയുടെ എക്സ്ക്ലേവായ കലിൻഗ്രാഡ് ഒബ്ലാസ്റ്റ് എന്നിവയുമായി അതിർത്തി രൂപവത്കരിക്കുന്നു. നാറ്റോയിലും യൂറോപ്യൻ യൂണിയനിലും അംഗമാണ് ഈ രാജ്യം. 34 ലക്ഷമാണ് ഇവിടുത്തെ ജനസംഖ്യ. വിൽനിയസാണ് തലസ്ഥാനവും ഏറ്റവും വലിയ നഗരവും.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:ലിത്വാനിയ
ലക്സംബർഗ്

പടിഞ്ഞാറൻ യൂറോപ്പിലെ കരയാൽ ചുറ്റപ്പെട്ട ഒരു ചെറിയ രാജ്യമാണ് ലക്സംബർഗ്ഗ്. ബെൽജിയം, ഫ്രാൻസ്, ജർമനി എന്നീ രാജ്യങ്ങളുമായി അതിർത്തി പങ്കിടുന്നു. 2,586 ചതുരശ്ര കിലോമീറ്റർ (999 ചതുരശ്ര മൈൽ) മാത്രം വിസ്തീർണമുള്ള ഈ രാജ്യത്തിലെ ജനസംഖ്യ 5 ലക്ഷത്തിൽ താഴെയാണ്. ലക്സംബർഗ് നഗരമാണ് തലസ്ഥാനവും ഏറ്റവും വലിയ നഗരവും. യൂറോപ്യൻ യൂണിയൻ, നാറ്റോ, ഐക്യരാഷ്ട്രസഭ, ബെനെലക്സ്, പടിഞ്ഞാറൻ യൂറോപ്യൻ യൂണിയൻ എന്നീ സംഘടനകളിൽ ലക്സംബർഗ് അംഗമാണ്. ജർമൻ, ഫ്രഞ്ച്, ലക്സംബർഗിഷ് എന്നിവ ഇവിടുത്തെ ഔദ്യോഗിക ഭാഷകളാണ്.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:യൂറോപ്യൻ യൂണിയനിലെ സ്ഥാപകാംഗങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:ബെനലക്സ്
വർഗ്ഗം:ലക്സംബർഗ്
വർഗ്ഗം:ഫ്രഞ്ച് ഭാഷ സംസാരിക്കപ്പെടുന്ന രാജ്യങ്ങൾ
ചേമഞ്ചേരി

കേരളത്തിലെ കോഴിക്കോട് ജില്ലയിലെ കൊയിലാണ്ടി താലൂക്കിലെ ഒരു ഗ്രാമപഞ്ചായത്താണ് ചേമഞ്ചേരി.
ജനസംഖ്യ

2001 ലെ ഇന്ത്യൻ ജനസംഖ്യാ കണക്കെടുപ്പ് പ്രകാരം ചേമഞ്ചേരിയിൽ 32532 ആളുകളുണ്ട്. ഇതിൽ 15281 പുരുഷന്മാരും 17251 സ്ത്രീകളും ഉണ്ട്.
ചേമഞ്ചേരി കുഞ്ഞിരാമൻ നായർ

ചേമഞ്ചേരിയിലെ പ്രശസ്ത കഥകളി കലാകാരനാണ് ചേമഞ്ചേരി കുഞ്ഞിരാമൻ നായർ. കഴിഞ്ഞ എൺപത് വർഷമായി അദ്ദേഹം കഥകളി പഠിക്കുകയും പഠിപ്പിക്കുകയും ചെയ്യുന്നു. കൃഷ്ണന്റെ വേഷം മാത്രം ആയിരത്തിലധികം തവണ അദ്ദേഹം ചെയ്തിട്ടുണ്ട്. 2017 ൽ ഇന്ത്യൻ സർക്കാർ അദ്ദേഹത്തിന് പത്മശ്രീ ബഹുമതി നൽകി ആദരിച്ചു.
ഗതാഗതം

കൊയിലാണ്ടിയാണ് ചേമഞ്ചേരിയുടെ ഏറ്റവും അടുത്തുള്ള പട്ടണം. കണ്ണൂർ അന്താരാഷ്ട്ര വിമാനത്താവളം, കോഴിക്കോട് അന്താരാഷ്ട്ര വിമാനത്താവളം എന്നിവയാണ് ഏറ്റവും അടുത്തുള്ള വിമാനത്താവളങ്ങൾ. ചേമഞ്ചേരി, കൊയിലാണ്ടി എന്നിവയാണ് ഏറ്റവും അടുത്തുള്ള റെയിൽ‌വേ സ്റ്റേഷനുകൾ. ദേശീയപാത നമ്പർ 66 ചേമഞ്ചേരിയിലൂടെ കടന്നുപോവുന്നു.
വിനോദസഞ്ചാര കേന്ദ്രങ്ങൾ

* കാപ്പാട്
* ചേമഞ്ചേരി റെയിൽവേ സ്റ്റേഷൻ
അവലംബങ്ങൾ


വർഗ്ഗം:Coordinates on Wikidata
വടക്ക് മാസിഡോണിയ

റിപ്പബ്ലിക് ഓഫ് മാസിഡോണിയ തെക്ക് കിഴക്കൻ യൂറോപ്പിലെ കരയാൽ ചുറ്റപ്പെട്ട ഒരു രാജ്യമാണ്. മാസിഡോണിയ എന്നാണ് പൊതുവെ വിളിക്കപ്പെടുന്നത്. വടക്ക് സെർബിയ, കൊസവോ, പടിഞ്ഞാറ് അൽബേനിയ, തെക്ക് ഗ്രീസ്, കിഴക്ക് ബൾഗേറിയ എന്നിവയുമായി അതിർത്തി പങ്കിടുന്നു. 2006 ജനുവരി വരെയുള്ള കണക്കുകളനുസരിച്ച് 2,038,514 ആണ് ഇവിടുത്തെ ജനസംഖ്യ. സ്കോപിയെ ആണ് തലസ്ഥാന നഗരം. ഐക്യരാഷ്ട്രസഭ, കൗൺസിൽ ഓഫ് യൂറോപ് എന്നീ സംഘടനകളിൽ അംഗമാണ്.
അവലംബം


വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:അൽബേനിയൻ ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:റിപ്പബ്ലിക് ഓഫ് മാസിഡോണിയ
മാൾട്ട

മാൾട്ട (ഔദ്യോഗികമായി റിപ്പബ്ലിക് ഓഫ് മാൾട്ട) യൂറോപ്പിലെ ഒരു ദ്വീപ് രാജ്യമാണ്. മൂന്ന് ദ്വീപുകളുൾപ്പെട്ട ഒരു ദ്വീപസമൂഹമാണിത്. യൂറോപ്യൻ യൂണിയൻ അംഗരാജ്യമാണ് മാൾട്ട. മെഡിറ്ററേനിയൻ കടലിലാണ് ഇത് സ്ഥിതി ചെയ്യുന്നത്. സിസിലിയിൽ നിന്നും 93 കിലോമീറ്റർ ദൂരെയാണിതിന്റെ സ്ഥാനം. വലെറ്റ നഗരം തലസ്ഥാനവും ബിർകിർകര ഏറ്റവും വലിയ നഗരവുമാണ്.

ചരിത്രത്തിലുടനീളം, മെഡിറ്ററേനിയൻ കടലിലെ ഇതിന്റെ സ്ഥാനം മൂലം ഈ രാജ്യം വളരെ തന്ത്രപ്രധാനമായ ഒന്നായി കണക്കാക്കപ്പെട്ടിരുന്നു. ഫിനീഷ്യന്മാർ, സിസിലിയന്മാർ, റോമാക്കാർ, ബൈസന്റിയന്മാർ, അറബികൾ, നോർമനുകൾ എന്നീ സംസ്കാരങ്ങളെല്ലാം പല കാലഘട്ടങ്ങളിലായി മാൽട്ട കയ്യടക്കിയിട്ടുണ്ട്.

മാൾട്ടീസും ഇംഗ്ലീഷുമാണ് രാജ്യത്തെ ഔദ്യോഗിക ഭാഷകൾ. 1964-ലാണ് ബ്രിട്ടനിൽ നിന്ന് സ്വതന്ത്രമായത്. കോമൺവെൽത്ത് രാജ്യങ്ങൾ, ഐക്യരാഷ്ട്രസഭ എന്നീ സംഘടനകളിൽ അംഗമാണ്. ഇന്ന്‌ മലയാളികൾ ഉൾപ്പെടെ ധാരാളം ആളുകൾ കുടിയേറുന്ന ഒരു രാജ്യം കൂടിയാണ് മാൾട്ട.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:ദ്വീപ് രാജ്യങ്ങൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:മാൾട്ട
മൊൾഡോവ

മൊൾഡോവ (ഔദ്യോഗികമായി റിപ്പബ്ലിക് ഓഫ് മൊൾഡോവ) കിഴക്കൻ യൂറോപ്പിലെ കരയാൽ ചുറ്റപ്പെട്ട ഒരു രാജ്യമാണ്. പടിഞ്ഞാറ് റൊമേനിയയും വടക്കും തെക്കും കിഴക്കും ഉക്രെയ്നുമാണ് ഇതിന്റെ അതിർത്തി രാജ്യങ്ങൾ. 33,846 ചതുരശ്ര കിലോമീറ്റർ ചുറ്റളവുള്ള ഈ രാജ്യത്തിലെ ജനസംഖ്യ ഏകദേശം 4,128,047 ആണ്. കിഷിനൗ നഗരം ആണ് തലസ്ഥാനവും ഏറ്റവും വലിയ നഗരവും.

രാഷ്ട്രപതി രാജ്യത്തലവനും പ്രധാനമന്ത്രി സർക്കാരിന്റെ തലവനുമായ ഒരു പാർലമെന്ററി ജനാധിപത്യ രാജ്യമാണ് മൊൾഡോവ. ഐക്യരാഷ്ട്രസഭ, ഡബ്ലിയു.ടി.ഒ, ഒ.എസ്.സി.ഇ, ജി.യു.എ.എം, സി.ഐ.എസ്, ബി.എസ്.ഇ.സി എന്നീ സംഘടനകളിൽ അംഗമാണ്.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:മൊൾഡോവ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
നെതർലന്റ്സ്

കിങ്ഡം ഓഫ് നെതർലന്റ്സിന്റെ യൂറോപ്പിലുള്ള പ്രദേശമാണ് നെതർലന്റ്സ് എന്ന് അറിയപ്പെടുന്നത്. കരീബിയനിലെ നെതർലന്റ്സ് ആന്റിലെർസ്, അരുബ എന്നിവയാണ് കിങ്ഡം ഓഫ് നെതർലന്റ്സിന്റെ മറ്റ് പ്രദേശങ്ങൾ. പടിഞ്ഞാറൻ യൂറോപ്പിലാണ് ഈ പ്രദേശം സ്ഥിതി ചെയ്യുന്നത്. വടക്കും പടിഞ്ഞാറും നോർത്ത് കടൽ, തെക്ക് ബെൽജിയം, കിഴക്ക് ജർമനി എന്നിവയുമായി അതിർത്തി രൂപവത്കരിക്കുന്നു. ആംസ്റ്റർഡാം ആണ് തലസ്ഥാനവും ഏറ്റവും വലിയ നഗരവും.

നെതർലന്റ്സ് പലപ്പോഴും ഹോളണ്ട് എന്ന് വിളിക്കപ്പെടാറുണ്ട്. വാസ്തവത്തിൽ ഇവിടുത്തെ 12 പ്രവിശ്യകളിൽ രണ്ടെണ്ണം മാത്രമാണ് വടക്കൻ ഹോളണ്ടും തെക്കൻ ഹോളണ്ടും. ഈ രാജ്യത്തെ ജനങ്ങളെയും ഭാഷയെയും സൂചിപ്പിക്കാൻ ഡച്ച് എന്ന പദം ഉപയോഗിക്കുന്നു. യൂറോപ്യൻ യൂണിയൻ, നാറ്റോ, ഒ.ഇ.സി.ഡി എന്നീ സംഘടനകളുടെ ആരംഭം മുതൽ നെതർലന്റ്സ് അവയിൽ അംഗമാണ്.

ജനസാന്ദ്രത വളരെ കൂടിയ ഒരു രാജ്യമാണിത്. 395/ചതുരശ്ര കിലോമീറ്ററ് ജനസാന്ദ്രതയുള്ള നെതർലന്റ്സ് ഇക്കാര്യത്തിൽ ലോകത്തിൽ 25-ആം സ്ഥാനത്താണ്.

നെതർലാൻഡ്‌സിന് വികസിത സമ്പദ്‌വ്യവസ്ഥയുണ്ട്, കൂടാതെ നിരവധി നൂറ്റാണ്ടുകളായി യൂറോപ്യൻ സമ്പദ്‌വ്യവസ്ഥയിൽ ഒരു പ്രത്യേക പങ്ക് വഹിക്കുന്നു. പതിനാറാം നൂറ്റാണ്ട് മുതൽ, ഷിപ്പിംഗ്, മത്സ്യബന്ധനം, കൃഷി, വ്യാപാരം, ബാങ്കിംഗ് എന്നിവ ഡച്ച് സമ്പദ്‌വ്യവസ്ഥയുടെ മുൻനിര മേഖലകളാണ്. നെതർലാൻഡ്‌സിന് ഉയർന്ന സാമ്പത്തിക സ്വാതന്ത്ര്യമുണ്ട്. ഗ്ലോബൽ എനേബിളിംഗ് ട്രേഡ് റിപ്പോർട്ടിൽ (2016-ൽ 2-ആം) മുൻനിര രാജ്യങ്ങളിലൊന്നാണ് നെതർലാൻഡ്സ്, 2017-ൽ സ്വിസ് ഇന്റർനാഷണൽ ഇൻസ്റ്റിറ്റ്യൂട്ട് ഫോർ മാനേജ്‌മെന്റ് ഡെവലപ്‌മെന്റ് ലോകത്തിലെ ഏറ്റവും മത്സരാധിഷ്ഠിതമായ അഞ്ചാമത്തെ സമ്പദ്‌വ്യവസ്ഥയായി റാങ്ക് ചെയ്യപ്പെട്ടു. കൂടാതെ, 2022 ഗ്ലോബൽ ഇന്നൊവേഷൻ ഇൻഡക്സിൽ, 2018 ലെ 2-ആം സ്ഥാനത്തിൽനിന്ന്, ലോകത്തിലെ ഏറ്റവും നൂതനമായ അഞ്ചാമത്തെ രാജ്യമായി രാജ്യം റാങ്ക് ചെയ്യപ്പെട്ടു.

2020-ലെ കണക്കനുസരിച്ച്, ജർമ്മനി, ബെൽജിയം, യുണൈറ്റഡ് കിംഗ്ഡം, യുണൈറ്റഡ് സ്റ്റേറ്റ്സ്, ഫ്രാൻസ്, ഇറ്റലി, ചൈന, റഷ്യ എന്നിവയായിരുന്നു നെതർലാൻഡിന്റെ പ്രധാന വ്യാപാര പങ്കാളികൾ. ലോകത്തെ 10 മുൻനിര കയറ്റുമതി രാജ്യങ്ങളിൽ ഒന്നാണ് നെതർലൻഡ്‌സ്. ഭക്ഷ്യവസ്തുക്കൾ ഏറ്റവും വലിയ വ്യവസായ മേഖലയാണ്. കെമിക്കൽസ്, മെറ്റലർജി, മെഷിനറി, ഇലക്ട്രിക്കൽ സാധനങ്ങൾ, വ്യാപാരം, സേവനങ്ങൾ, ടൂറിസം എന്നിവയാണ് മറ്റ് പ്രധാന വ്യവസായങ്ങൾ. നെതർലാൻഡിൽ പ്രവർത്തിക്കുന്ന അന്താരാഷ്‌ട്ര ഡച്ച് കമ്പനികളുടെ ഉദാഹരണങ്ങളിൽ റാൻഡ്‌സ്റ്റാഡ്, ഹൈനെകെൻ, കെഎൽഎം, സാമ്പത്തിക സേവനങ്ങൾ (ഐഎൻജി, എബിഎൻ ആംറോ, റബോബാങ്ക്), കെമിക്കൽസ് (ഡിഎസ്‌എം, അക്‌സോ), പെട്രോളിയം റിഫൈനിംഗ് (റോയൽ ഡച്ച് ഷെൽ), ഇലക്ട്രോണിക് മെഷിനറി (ഫിലിപ്‌സ്, എഎസ്‌എംഎൽ) എന്നിവ ഉൾപ്പെടുന്നു. ഉപഗ്രഹ നാവിഗേഷനും (TomTom).

നെതർലാൻഡ്‌സിന് ലോകത്തിലെ 17-ാമത്തെ വലിയ സമ്പദ്‌വ്യവസ്ഥയുണ്ട്, കൂടാതെ പ്രതിശീർഷ ജിഡിപിയിൽ (നാമമാത്ര) 11-ാം സ്ഥാനത്താണ്. നെതർലാൻഡിൽ കുറഞ്ഞ വരുമാന അസമത്വമുണ്ട്, എന്നാൽ സമ്പത്ത് അസമത്വം താരതമ്യേന ഉയർന്നതാണ്. പ്രതിശീർഷ ജിഡിപിയിൽ 11-ാം സ്ഥാനത്താണെങ്കിലും, 2007ലും 2013ലും സമ്പന്ന രാജ്യങ്ങളിലെ കുട്ടികളുടെ ക്ഷേമത്തിൽ UNICEF നെതർലാൻഡ്‌സിന് ഒന്നാം സ്ഥാനം നൽകി.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:നെതർലന്റ്സ്
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:യൂറോപ്യൻ യൂണിയനിലെ സ്ഥാപകാംഗങ്ങൾ
വർഗ്ഗം:ബെനലക്സ്